CELEX: 32012D0033(01)
Language: bg
Date: 2012-12-19 00:00:00
Title: 2013/32/ЕС: Решение на Европейската централна банка от 19 декември 2012 година за изменение на Решение ЕЦБ/2010/24 относно междинното разпределяне на дохода на Европейската централна банка от евробанкноти в обращение и от ценни книжа, закупени по програмата за пазарите на ценни книжа (ЕЦБ/2012/33)

17.1.2013   
            
            
               BG
            
            
               Официален вестник на Европейския съюз
            
            
               L 13/12
            
         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 19 декември 2012 година
   за изменение на Решение ЕЦБ/2010/24 относно междинното разпределяне на дохода на Европейската централна банка от евробанкноти в обращение и от ценни книжа, закупени по програмата за пазарите на ценни книжа
   (ЕЦБ/2012/33)
   (2013/32/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 33 от него,
   като има предвид, че:
   
               (1)
            
            
               Решение ЕЦБ/2010/24 от 25 ноември 2010 г. относно междинното разпределяне на дохода на Европейската централна банка от евробанкноти в обращение и от ценни книжа, закупени по програмата за пазарите на ценни книжа (1), определя начина, по който Европейската централна банка (ЕЦБ) разпределя на НЦБ: а) своя доход от евробанкноти в обращение, начисляван всяка финансова година; и б) своя доход от ценни книжа, закупени по програмата за пазарите на ценни книжа (ППЦК), начисляван всяка финансова година.
            
         
               (2)
            
            
               Счита се, че е необходимо датите за междинното разпределяне на дохода на ЕЦБ от евробанкноти в обращение да бъдат приведени в съответствие с тези за разпределянето на дохода на ЕЦБ от ценни книжа по ППЦК. Освен ако не е решено друго от Управителния съвет, ЕЦБ следва да разпределя тези два вида доход на последния работен ден от януари на следващата година. Това дава на ЕЦБ достатъчно време, за да определи размера на дохода от ценни книжа по ППЦК.
            
         
               (3)
            
            
               Необходимо е Решение ЕЦБ/2010/24 да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Изменение
   Член 2, параграфи 2—4 се заменят със следното:
   
      „2.   Освен ако не е решено друго от Управителния съвет, ЕЦБ разпределя на НЦБ своя доход от евробанкноти в обращение и своя доход от ценни книжа по ППЦК, начислявани всяка финансова година, на последния работен ден от януари на следващата година.
      3.   Размерът на дохода на ЕЦБ от евробанкноти в обращение може да бъде намален в съответствие с решение на Управителния съвет въз основа на Устава на ЕСЦБ по отношение на разходите, понесени от ЕЦБ във връзка с емитирането и обработката на евробанкноти.“
   
   Член 2
   Влизане в сила
   Настоящото решение влиза в сила на 31 декември 2012 г.
   
      Съставено във Франкфурт на Майн на 19 декември 2012 година.
      
         
            Председател на ЕЦБ
         
         Mario DRAGHI
      
   
   
      (1)  ОВ L 6, 11.1.2011 г., стр. 35.